“ม.หอการค้าไทย”คาดส่งออกไทยติดลบครั้งแรกรอบ 4 ปี มองครึ่งปีหลังยังเจอปัจจัยกดดันเพียบ
"ม.หอการค้าไทย"ปรับคาดการณ์ส่งออกไทยปีนี้ติดลบครั้งแรกรอบ 4 ปี ครึ่งปีหลังยังเจอปัจจัยกดดันเพียบ
"ม.หอการค้าไทย"ปรับคาดการณ์ส่งออกไทยติดลบครั้งแรกรอบ 4 ปี ครึ่งปีหลังยังเจอปัจจัยกดดันเพียบ
30 ก.ค. 2562

นายอัทธ์ พิศาลวานิช ผู้อำนวยการศูนย์ศึกษาการค้าระหว่างประเทศ มหาวิทยาลัยหอการค้าไทย คาดว่าปีนี้การส่งออกของไทยจะมีมูลค่า 251,338 ล้านดอลลาร์ หดตัว -0.64% ซึ่งถือว่าเป็นการติดลบครั้งแรกในรอบ 4 ปี
อย่างไรก็ดี หากจะให้การส่งออกในปีนี้ไม่ติดลบหรือเติบโตในระดับ 0% นั้นจะต้องทำให้มูลค่าการส่งออกของไทยที่เหลือแต่ละเดือนมีมูลค่าไม่ต่ำกว่า 21,664 ล้านดอลลาร์ หรือเพิ่มขึ้น 2.9% ต่อเดือน
สำหรับปัจจัยเสี่ยงที่สำคัญต่อการส่งออกไทยในครึ่งปีหลัง ได้แก่ ทิศทางเศรษฐกิจโลกปีนี้มีแนวโน้มชะลอตัวลง, สงครามการค้าระหว่างสหรัฐและจีนยังมีแนวโน้มยืดเยื้อ, เงินบาทในปีนี้มีแนวโน้มแข็งค่าขึ้นต่อเนื่อง, ธนาคารกลางสหรัฐมีแนวโน้มจะปรับลดอัตราดอกเบี้ย, ความผันผวนของราคาน้ำมันในตลาดโลก และตลาดจีนลดการนำเข้าสินค้าจากโลกและไทย
“ทั้ง World Bank, OECD, IMF ได้ปรับประมาณการการเติบโตของเศรษฐกิจโลกในปี 2562 ลดลง เนื่องจากมองว่าปีนี้เศรษฐกิจโลกชะลอตัวแน่ๆ ความรุนแรงของผลกระทบทางเศรษฐกิจโลกต่อการค้าจะยังคงอยู่ในปี 2563 และ 2564 เพราะฉะนั้นความยืดเยื้อของสงครามการค้ายังคงทอดยาวไปอีก 2 ปี” นายอัทธ์ ระบุ